П Р О Т О К О Л   № 6
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 20.02.2018 г.

Днес, 20.02.2018 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

         ЧЛЕНОВЕ:  Калина Чапкънова 
   Евгени Диков
						   
На заседанието присъства експертния сътрудник на комисията: Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:

1. ОТНОСНО: Становище от Иван Маринов – главен секретар на ПРБ във връзка с решение на КСА-ПК по протокол № 4/06.02.2018 г., т. 4 по предложението на апелативния прокурор на Апелативна прокуратура – Бургас за увеличаване щатната численост с 1 /една/ щ.бр. за длъжност „Завеждащ служба „Архив“. /вх. № ВСС-1965/15.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. На основание чл. 30, ал. 5, т. 8 от ЗСВ, СЪКРАЩАВА 1 /една/ свободна щатна бройка  за  длъжност „Съдебен деловодител“ по щата на Военно-апелативна прокуратура. 
2. На основание чл. 30, ал. 5, т. 8 от ЗСВ, РАЗКРИВА 1 /една/ щатна бройка по щата на Апелативна прокуратура – Бургас за длъжност „Завеждащ служба „Архив“.
		МОТИВИ: С оглед изразеното становище от апелативния прокурор на АП – Бургас, съществува скрита натовареност на съдебните служители от специализираната администрация, което изключително затруднява работата в деловодството и нормалното протичане на работния процес и предвид направеното предложение с изх. № 955/28.11.2017 г. от административния ръководител – военно–апелативен прокурор на Военно–апелативна прокуратура, за съкращаване на 4 /четири/ щатни бройки за съдебни служители (1 щ.бр. „прокурорски помощник“; 1 щ.бр.“шофьор-призовкар“; 2 щ.бр.“съдебен деловодител“) на основание чл. 30, ал. 5, т. 8 от ЗСВ. Наличието на вакантна щатна бройка от така предложените, не предполага  прилагането на процедурата по чл. 343, ал. 2 от ЗСВ.

ВНАСЯ предложението като допълнителна точка в заседание на Прокурорската колегия към Висшия съдебен съвет, насрочено за 21.02.2018 г., за разглеждане и произнасяне. 

2. ОТНОСНО: Становище от Иван Маринов – главен секретар на ПРБ във връзка с решение на КСА-ПК по протокол № 4/06.02.2018 г., т. 1 по предложението на районния прокурор на Районна прокуратура – Луковит за трансформиране на длъжност за съдебен служител. /вх. № ВСС-1136/12.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Прокурорската колегия на Висшия съдебен съвет да даде съгласие за трансформиране на 1 /една/ щ.бр. за длъжност „младши специалист-счетоводител“ в 1 /една/ щ.бр. за длъжност „старши специалист-счетоводител“ в Районна прокуратура – Луковит и преназначаване на съдебния служител, заемащ длъжността „младши специалист-счетоводител“.
МОТИВИ: Исканата трансформация е основателна и в полза на работния процес. Налице е финансова обезпеченост за сметка на утвърдения бюджет на ПРБ за 2018 г.
2.2 ВНАСЯ предложението като допълнителна точка в заседание на Прокурорската колегия към Висшия съдебен съвет, насрочено за 21.02.2018 г., за разглеждане и произнасяне. 

Т. Р А З Н И:

3. ОТНОСНО: Становище от главния секретар на ПРБ по предложението от директора на НСлС и заместник на главния прокурор по разследването за увеличаване щатната численост на съдебните служители. /вх. № ВСС-2090/19.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗИСКВА от главния секретар на Прокуратура на РБългария, при  наличие на удовлетворително решение на КСА по направеното искане,  да направи предложение за съкращаване на свободни щатни бройки в рамките на ПРБ, както и да предостави данни за наличие на свободни щатни бройки в Администрацията на Главния прокурор. 

ПРЕДСЕДАТЕЛ 
НА КОМИСИЯТА:      /п/
					   ГЕРГАНА МУТАФОВА